ناۋەنڎو یاۋنەری و چاپەمەنی هەپەگەی سەبارەڎ پا یەرە گەریلایە کە جە مێردین گەشمەرڎۍ بیۍ ئی ئەرەیاۋناشە ۋەڵاکەرڎۊ.
"سەرەڕاو ئانەی هێزەکۍ گەریلایما ئینۍ ئاژەو ۋێپارێزناینە، ھجومەکۍ دۊڵەتو ترکی پۍ ئەسڕیەیۊ و پاکتاوکەرڎەو گەریلای وەردەوامېنۍ. ئا ھجومۍ کەجەلایەنو دەسەڵاڎدارا فاشیستی ئاکەپە-مەهەپەیۊ ئەنجامدریا، بۍ مرڎای و سەرەمڕە جە سەرنیشتوو کورڎسانی وەردەوامېنۍ. جە ١١و ئاداریەنە جە دۊروبەرو دەگاو جناتای گولانەی جە مەیڎانو عومەریەو مێردینی جە وەران ۋەرو هێزەکاما ھجومۍ ئەسڕیەی و پاکتاوی دەسشپنەکریا. چا ھجومەنە جە بەینو تیمێۋە جە گەریلاکاما و ئەرەگیرانە جەنگ ڕووەشدا. ھامڕێما 'جانشێر، دەنیز و عەگید' چاگە پۍ ئانەی ۋێشا پارېزنا جواب و ئەرەگیراشا داوە. ١١ و ١٢و ئادارینە جە جەنگۍ قارەمانانەو کەم ۋېنەنە ھامڕېما ۋېڕاگریشا کەرڎ و گەشمەرڎۍ بیۍ. ھامڕاما جانشێر کە گەشمەرڎەبی، پېسە ئەنڎامو فەرمانڎەیی ئەیالەتو مێردینی چنڎین ساڵۍ جە مەیڎانو مێردینی رەنج و مانیایۍ فرەش کێشا. حەرپاسە هامڕێما دەنیز و عەگید جە مەیڎانو مێردینیەنە بە ورە و پاگیریۍ گۊرۊ کۊشیۍ، توڕەیی فرەو ۋێشا جە وەران ۋەرو دوژمنیەنە کەرڎ بە چالاکی و بیۍ بە جەنگاوەرۍ نمونەیی ئاپۊیی.
پېسە ھامڕایا ئاڎیشا، وەعد مڎەیمۍ کە ئا ئەرەکۊشایەو ھامڕا قارەمانەکاما کە بە ئێمەشا ئەسپاران بە سەرکۊتەی تاجدار کەرمېنە. سەرەوەشی جە خانەواڎەو بەڕێزو گەشمەرڎاما و گەلوو ۋڵاڎپارێزو کورڎسانی مکەرمۍ.
زانیاری سەرو ئشناسنامەو ھامڕایاما پی جۊرەنە:
ناسنامۍ/ جانشېر ماکۊ
نامۍ و دمانامۍ/ موسا میرۊمیلان
یاگۍ جە ئەڎابیەی/ ماکۊ
نامۍ ئەڎۍ و نامۍ تاتەی/ مەدینە - ڕەسوڵ
وەختویاگۍ گەشمەرڎەبیەی/ ١٢ و ئادارو ٢٠٢٣ / مېردین
ناسنامۍ/ دەنیزھېلین
نامۍ و دمانامۍ/ عەلی ئاکدۊغان
یاگۍ جە ئەڎابیەی/ گەڤەر
نامۍ ئەڎۍ و نامۍ تاتەی/ خەدیجە - شوکرو
وەختویاگۍ گەشمەرڎەبیەی/ ١٢ و ئادارو ٢٠٢٣ / مېردین
ناسنامۍ/ عەگید جودی
نامۍ و دمانامۍ/ ئیسحاق چەکین
یاگۍ جە ئەڎابیەی/ رحا
نامۍ ئەڎۍ و نامۍ تاتەی/ زوڵەیخا - تەھا
وەختویاگۍ گەشمەرڎەبیەی/ ١٢ و ئادارو ٢٠٢٣ / مېردین
ھ.ش
